CELEX: 
Language: sl
Date: 2017-03-20 00:00:00
Title: DELEGIRANA UREDBA KOMISIJE (EU) …/… o pogojih za klasifikacijo proizvodov iz lepljenega lameliranega lesa, ki jih zajema harmonizirani standard EN 14080, in proizvodov iz konstrukcijsko zobato spojenega masivnega lesa, ki jih zajema harmonizirani standard EN 15497, glede njihove požarne odpornosti in o spremembi Odločbe 2005/610/ES

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Uredba (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  1
                vključuje pooblastilo Komisiji, da sprejme delegirane akte za določitev razredov lastnosti v zvezi z bistvenimi značilnostmi gradbenih proizvodov. Uredba določa tudi, da proizvajalci gradbenih proizvodov ne bi smeli imeti nepotrebnih upravnih bremen ali stroškov. Zlasti, kot je predvideno v členu 28 Uredbe (EU) št. 305/2011, bi morala Komisija izbrati najmanj zahteven sistem za ocenjevanje in preverjanje nespremenljivosti lastnosti, ki bi še vedno ustrezal zdravstvenim, varnostnim in okoljskim potrebam.
            
            
               Kadar so lastnosti določenih gradbenih proizvodov že zadostno dokazali stabilni rezultati preskusov ali drugi obstoječi podatki, bi na podlagi pogojev, ki bi jih bilo treba določiti, proizvajalcem teh proizvodov moralo biti dovoljeno, da objavijo določen razred lastnosti brez preskušanja oz. brez nadaljnjega preskušanja teh proizvodov, kot to določata člen 27(5) in člen 36(1)(a) Uredbe (EU) št. 305/2011. Ta poenostavljeni postopek še dodatno zmanjšuje upravna bremena in stroške za proizvajalce.
            
            
               Med posvetovanjem s strokovnjaki, ki so jih imenovale države članice, se je na podlagi obširnih dokazov preskušanja, ki ga je opravila industrija, izkazalo, da imajo proizvodi iz lepljenega lameliranega lesa, ki jih zajema harmonizirani standard EN 14080, in proizvodi iz konstrukcijsko zobato spojenega masivnega lesa, ki jih zajema harmonizirani standard EN 15497, stabilne in predvidljive lastnosti glede požarne odpornosti, kadar izpolnjujejo določene pogoje. Iz tega razloga se lahko šteje, da požarna odpornost teh proizvodov dosega določene razrede lastnosti, kadar so navedeni pogoji izpolnjeni, ne da bi bilo potrebno nadaljnje preskušanje.
            
            
               Ta osnutek uredbe določa pogoje, pod katerimi se lahko uporabljajo ti poenostavljeni postopki za določanje lastnosti glede požarne odpornosti proizvodov iz lepljenega lameliranega lesa, ki jih zajema harmonizirani standard EN 14080, in proizvodov iz konstrukcijsko zobato spojenega masivnega lesa, ki jih zajema harmonizirani standard EN 15497.
            
            
               V odločbi Komisije 2005/610/ES
                  2
                so že določeni razredi požarne odpornosti za proizvode iz lepljenega lameliranega lesa, ki jih zajema EN 14080. V tabeli 1 Priloge k navedeni odločbi so bili navedeni potrebni pogoji za klasifikacijo, ne da bi bilo potrebno nadaljnje preskušanje teh proizvodov. V navedeni tabeli je bila najmanjša skupna debelina določena na 40 mm. Vendar dokazana stabilna in predvidljiva lastnost v zvezi s požarno odpornostjo upravičuje znižanje tega pogoja glede debeline na 22 mm. Zaradi pravne varnosti bi bilo zato tabelo 1 priloge k Odločbi 2005/610/ES treba črtati in bi se morala namesto nje uporabljati Priloga k tej uredbi.
            
            
               2.POSVETOVANJA PRED SPREJETJEM AKTA
            
            
               Osnutek uredbe je bil najprej obravnavan v okviru podskupine strokovnjakov, ki se ukvarjajo s požari, 12. marca 2015 ter nato na srečanju svetovalne skupine za gradbeništvo
                  3
                8. maja 2015. Osnutek uredbe je bil prav tako predložen v pisno posvetovanje s strokovnjaki med 6. marcem in 8. majem 2015. Pred tem so vse države članice imele možnost imenovati strokovnjake, ki bodo pri tem sodelovali. Poleg teh strokovnjakov so bile v posvetovanje vključene tudi druge zunanje zainteresirane strani. Dokumenti, pomembni za pisno posvetovanje ter obravnavani v okviru podskupine strokovnjakov, ki se ukvarjajo s požari, in svetovalne skupine za gradbeništvo, so bili istočasno poslani Evropskemu parlamentu in Svetu, kot je predvideno v skupnem dogovoru o delegiranih aktih. Ugotovitve, predstavljene v tem okviru, so bile upoštevane pri pripravi končne različice osnutka tega akta za posvetovanje med službami.
            
            
               Osnutek je bil objavljen na portalu za boljše pravno urejanje od 12. januarja do 9. februarja 2017, vendar povratnih informacij ni bilo.
            
            
               3.PRAVNI ELEMENTI DELEGIRANEGA AKTA
            
            
               V skladu s členom 27 Uredbe (EU) št. 305/2011 se lahko določijo razredi lastnosti v zvezi z bistvenimi značilnostmi gradbenih proizvodov. V skladu s členom 27(1) se to lahko opravi z delegiranimi akti Komisije, člen 27(2) pa za ta namen omogoča uporabo harmoniziranih standardov.
            
            
               Poleg tega v skladu s členom 27(5) Komisija lahko določi pogoje, pod katerimi se za gradbeni proizvod brez preskušanja ali nadaljnjega preskušanja šteje, da dosega določen razred lastnosti, da bi se izognili nepotrebnemu preskušanju gradbenih proizvodov, katerih lastnosti so že bile v zadostni meri dokazane z nespremenljivimi rezultati preskusov ali drugimi obstoječimi podatki.
            
            
               Ti pogoji morajo biti izpolnjeni, kadar želi proizvajalec nadomestiti preskušanje tipa svojih proizvodov s temi ravnmi ali razredi lastnosti, kot je določeno v členu 36(1)(a) Uredbe (EU) št. 305/2011.
            
            
               Evropski klasifikacijski sistem, ki ga je ustanovila Delegirana uredba Komisije (EU) št. 2016/364
                  4
               , v zvezi s požarno odpornostjo gradbenih proizvodov, zlasti tabela 1 Priloge, se uporablja za proizvode iz lepljenega lameliranega lesa, ki jih zajema harmonizirani standard EN 14080, in proizvode iz konstrukcijsko zobato spojenega masivnega lesa, ki jih zajema harmonizirani standard EN 15497.
            
            
               V skladu z izvedenimi posvetovanji s skupino strokovnjakov je glede požarne odpornosti za proizvode iz lepljenega lameliranega lesa, ki jih zajema harmonizirani standard EN 14080, in proizvode iz konstrukcijsko zobato spojenega masivnega lesa, ki jih zajema harmonizirani standard EN 15497, razred lastnosti v okviru klasifikacije iz Uredbe (EU) 2016/364 jasno potrjen. Iz tega razloga se lahko šteje, da požarna odpornost teh proizvodov dosega določene razrede lastnosti, kot so opredeljeni v zgoraj omenjenem evropskem klasifikacijskem sistemu, in da ni potrebe po nadaljnjem preskušanju.
            
            
               Osnutek uredbe je v skladu z načelom sorazmernosti, saj je sprejetje delegiranega akta najučinkovitejši način za dosego želenega rezultata, olajšanja upravnih bremen, pri čemer še naprej zagotavlja pravno varnost. Za posledico ima olajšanje upravnih obveznosti za udeležence na trgu, ki bi jih sicer morali izpolnjevati na podlagi Uredbe (EU) št. 305/2011 v zvezi s preskušanjem proizvodov, ki spadajo na področje njene uporabe.
            
            
               DELEGIRANA UREDBA KOMISIJE (EU) …/…
            
            
               z dne 20.3.2017
            
         
         
            
               o pogojih za klasifikacijo proizvodov iz lepljenega lameliranega lesa, ki jih zajema harmonizirani standard EN 14080, in proizvodov iz konstrukcijsko zobato spojenega masivnega lesa, ki jih zajema harmonizirani standard EN 15497, glede njihove požarne odpornosti in o spremembi Odločbe 2005/610/ES
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS
                  5
                ter zlasti člena 27(5) Uredbe,
            
            
               ob upoštevanju naslednjega:
            
            
               (1)Sistem za klasifikacijo lastnosti gradbenih proizvodov glede njihove požarne odpornosti je bil sprejet z Delegirano uredbo Komisije (EU) 2016/364
                  6
               . Proizvodi iz lepljenega lameliranega lesa in proizvodi iz konstrukcijsko zobato spojenega masivnega lesa sodijo med gradbene proizvode, za katere se uporablja delegirana uredba.
            
            
               (2)V odločbi Komisije 2005/610/ES
                  7
                so razredi požarne odpornosti za proizvode iz lepljenega lameliranega lesa, ki jih zajema harmonizirani standard EN 14080, določeni v tabeli 1 Priloge k navedeni odločbi. Vendar je nadaljnje preskušanje teh proizvodov upravičilo prilagoditev pogojev iz navedene odločbe za te proizvode.
            
            
               (3)Preskusi so pokazali, da imajo proizvodi iz lepljenega lameliranega lesa, ki jih zajema harmonizirani standard EN 14080, in proizvodi iz konstrukcijsko zobato spojenega masivnega lesa, ki jih zajema harmonizirani standard EN 15497, stabilne in predvidljive lastnosti v zvezi s požarno odpornostjo, če dosegajo določene pogoje glede najmanjše povprečne gostote lesa in najmanjše povprečne debeline proizvoda.
            
            
               (4)Za proizvode iz lepljenega lameliranega lesa, ki jih zajema harmonizirani standard EN 14080, in proizvode iz konstrukcijsko zobato spojenega masivnega lesa, ki jih zajema harmonizirani standard EN 15497, bi se zato moralo šteti, da pod navedenimi pogoji dosegajo določen razred lastnosti glede požarne odpornosti iz Delegirane uredbe (EU) 2016/364, ne da bi bilo potrebno nadaljnje preskušanje.
            
            
               (5)Zaradi pravne varnosti bi bilo treba črtati tabelo 1 iz Priloge k Odločbi 2005/610/ES in bi se morala za proizvode iz lepljenega lameliranega lesa, ki jih zajema harmonizirani standard EN 14080, uporabljati Priloga k tej uredbi –
            
            
               SPREJELA NASLEDNJO UREDBO:
            
            
               Člen 1
            
            
               Za proizvode iz lepljenega lameliranega lesa, ki jih zajema harmonizirani standard EN 14080, in proizvode iz konstrukcijsko zobato spojenega masivnega lesa, ki jih zajema harmonizirani standard EN 15497 ter ki izpolnjujejo pogoje iz Priloge, se šteje, da izpolnjujejo razrede lastnosti iz Priloge, ne da bi bilo potrebno preskušanje.
            
            
               Člen 2
            
            
               Tabela 1 Priloge k Odločbi 2005/610/ES se črta.
            
            
               Člen 3
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 20.3.2017
            
         
         
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  UL L 88, 4.4.2011, str. 5.
               
               
                  
                     (2)
                  
                  
                        UL L 208, 11.8.2005, str. 21.
                  
               
               
                  
                     (3)
                  Referenca E01329 v registru strokovnih skupin Komisije in drugih podobnih subjektov.
               
               
                  
                     (4)
                  UL L 68, 15.3.2016, str. 4.
               
               
                  
                     (5)
                  UL L 88, 4.4.2011, str. 5.
               
               
                  
                     (6)
                  Delegirana uredba Komisije (EU) 2016/364 z dne 1. julija 2015 o klasifikaciji lastnosti gradbenih proizvodov glede požarne odpornosti v skladu z Uredbo (EU) št. 305/2011 Evropskega parlamenta in Sveta (UL L 68, 15.3.2016, str. 4). 
               
               
                  
                     (7)
                  Odločba Komisije 2005/610/ES z dne 9. avgusta 2005 o ustanovitvi razredov požarne odpornosti za določene gradbene proizvode (UL L 208, 11.8.2005, str. 21).
               
            
      
    ---documentbreak--- 
      
         
         
            
               PRILOGA
            
            
            
            
                  
            
            
                     
                        Proizvodi
                           1
                        
                     
                  
                  
                     
                        Najmanjša povprečna gostota 
                           2
                         
                     
                     
                        (v kg/m3)
                     
                  
                  
                     
                        Najmanjša skupna debelina 
                     
                     
                        (v mm)
                     
                  
                  
                     
                        Razred 
                           3
                        
                     
                     
                  
               
                     
                        Proizvodi iz lepljenega lameliranega lesa, ki jih zajema harmonizirani standard EN 14080, in proizvodi iz konstrukcijsko zobato spojenega masivnega lesa, ki jih zajema harmonizirani standard EN 15497 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Uporablja se za vse vrste in lepila, ki jih zajemajo standardi proizvoda.
               
               
                  
                     (2)
                  Kondicionirana v skladu s standardom EN 13238.
               
               
                  
                     (3)
                  Razred iz tabele 1 Priloge k Delegirani uredbi (EU) 2016/364.